CELEX: 62014FN0132
Language: fi
Date: 2014-11-17 00:00:00
Title: Asia F-132/14: Kanne 17.11.2014 – ZZ v. Euroopan parlamentti

2.2.2015   
            
            
               FI
            
            
               Euroopan unionin virallinen lehti
            
            
               C 34/52
            
         Kanne 17.11.2014 – ZZ v. Euroopan parlamentti
   (Asia F-132/14)
   (2015/C 034/64)
   Oikeudenkäyntikieli: ranska
   
      Asianosaiset
   
   
      Kantaja: ZZ (edustaja: asianajaja L. Levi)
   
      Vastaaja: Euroopan parlamentti
   
      Oikeusriidan kohde ja kuvaus
   
   Niiden päätösten kumoaminen, jotka Euroopan parlamentti teki virkamiestuomioistuimen asiassa F-129/12, CH vastaan parlamentti, 12.12.2013 antaman tuomion täytäntöönpanoa varten, ja joissa kieltäydyttiin aloittamasta hallinnollista tutkimusta liittyen kantajan kiusaamista koskevaan kanteluun; ylimääräisen taloudellisen korvauksen maksaminen kantajalle ja kaikkien niiden etujen ja lisien myöntäminen kantajalle, jotka liittyvät hänen parlamentin jäsenen valtuutetun avustajan työsopimukseensa, jonka irtisanomisen virkamiestuomioistuin kumosi edellä mainitussa tuomiossaan, ja vahingonkorvausvaatimus väitetystä aineellisesta vahingosta ja henkisestä kärsimyksestä.
   
      Vaatimukset
   
   
               —
            
            
               on kumottava Euroopan parlamentin 3.3.2014 tekemä päätös siltä osin kuin siinä kieltäydytään aloittamasta hallinnollista tutkimusta liittyen kantajan työpaikkakiusaamista koskevaan kanteluun, ja Euroopan parlamentin 2.4.2014 tekemä päätös siltä osin kuin siinä kieltäydytään maksamasta kantajalle 5  686 euron suuruista summaa; näistä päätöksistä käyvät ilmi toimielimen toteuttamat toimenpiteet, joilla sen mukaan pyritään panemaan täytäntöön virkamiestuomioistuimen asiassa F-129/12, CH vastaan parlamentti, 12.12.2013 antama tuomio
            
         
               —
            
            
               on kumottava Euroopan parlamentin 4.8.2014 päivätty päätös, jonka kantaja vastaanotti 7.8.2014 ja jossa hylätään kantajan 16.4.2014 tekemä valitus, siltä osin kuin siinä kieltäydytään maksamasta kantajalle 5  686 euron summaa, korvaamasta kantajan vahinkoa, joka kantajalle on aiheutunut siitä, että hän sai myöhässä parlamentin jäsenen valtuutetun avustajan virkakortin, työsähköpostiosoitteen ja pääsyn Euroopan parlamentin intranet-sivuille; on aloitettava hallinnollinen tutkimus, joka koskee kantajan työpaikkakiusaamisen vuoksi tekemää kantelua ja korvattava kantajalle tästä viimeksi mainitusta epäävästä päätöksestä aiheutunut henkinen kärsimys
            
         
               —
            
            
               vastaaja on velvoitettava maksamaan korvausta, jonka määräksi on vahvistettu 1 44  000 euroa, kantajalle aiheutuneesta aineellisesta vahingosta
            
         
               —
            
            
               vastaaja on velvoitettava maksamaan korvausta, jonka kohtuulliseksi ja oikeudenmukaiseksi määräksi on vahvistettu 60  000 euroa, kantajalle aiheutuneesta aineellisesta vahingosta
            
         
               —
            
            
               vastaaja on velvoitettava maksamaan viivästyskorkoja, joiden määrä on vahvistettava Euroopan keskuspankin korkokannan mukaan, korotettuna kahdella prosenttiyksiköllä
            
         
               —
            
            
               vastaaja on velvoitettava korvaamaan oikeudenkäyntikulut.